CELEX: 62013CN0453
Language: fi
Date: 2013-08-12 00:00:00
Title: Asia C-453/13: Ennakkoratkaisupyyntö, jonka High Court of Justice (England & Wales), Queen's Bench Division (Administrative Court) (Yhdistynyt kuningaskunta) on esittänyt 12.8.2013 — The Queen, Newby Foods Ltd:n pyynnöstä v. Food Standards Agency

23.11.2013   
            
            
               FI
            
            
               Euroopan unionin virallinen lehti
            
            
               C 344/42
            
         Ennakkoratkaisupyyntö, jonka High Court of Justice (England & Wales), Queen's Bench Division (Administrative Court) (Yhdistynyt kuningaskunta) on esittänyt 12.8.2013 — The Queen, Newby Foods Ltd:n pyynnöstä v. Food Standards Agency
   (Asia C-453/13)
   2013/C 344/72
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (England & Wales), Queen's Bench Division (Administrative Court)
   
      Pääasian asianosaiset
   
   
      Kantaja: Newby Foods Ltd
   
      Vastaaja: Food Standards Agency
   
      Ennakkoratkaisukysymykset
   
   
               1)
            
            
               Tarkoittaako asetuksen (EY) N:o 853/2004 (1) liitteessä I olevaan 1.14 kohtaan sisältyvä ilmaus ”lihassyyn rakenne häviää tai muuttuu” mitä tahansa lihassyyn rakenteen häviämistä tai muuttumista, joka voidaan havaita käyttämällä tavanomaisia mikroskooppitekniikoita? (Samaa ilmausta käytetään myös asetuksen (EY) N:o 999/2001 (2) 3 artiklan n alakohdassa, sellaisena kuin se on muutettuna asetuksella (EY) N:o 1923/2006 (3)).
            
         
               2)
            
            
               Voidaanko lihatuote luokitella liitteessä I olevassa 1.15 kohdassa tarkoitetuksi raakalihavalmisteeksi, jos lihassyyn rakenne on jossain määrin hävinnyt tai muuttunut ja se voidaan havaita käyttämällä tavanomaisia mikroskooppitekniikoita?
            
         
               3)
            
            
               Jos ensimmäiseen kysymykseen vastataan kieltävästi ja toiseen kysymykseen myöntävästi, onko lihassyyn rakenteen häviämisen tai muuttumisen aste, jonka perusteella lihatuote on luokiteltava liitteessä I olevassa 1.14 kohdassa tarkoitetuksi mekaanisesti erotetuksi lihaksi, sama kuin se, jota 1.15 kohdassa edellytetään, jotta tuoreen lihan ominaisuuksien katsotaan hävinneen?
            
         
               4)
            
            
               Missä määrin tuoreen lihan ominaisuuksien on täytynyt vähentyä ennen kuin niiden voidaan sanoa hävinneen 1.15 kohdassa tarkoitetulla tavalla?
            
         
               5)
            
            
               Jos ensimmäiseen kysymykseen vastataan kieltävästi ja myös kolmanteen kysymykseen vastataan kieltävästi:
               
                           a)
                        
                        
                           Minkä asteista lihassyyn rakenteen muuttumista edellytetään, jotta kyseinen tuote luokitellaan mekaanisesti erotetuksi lihaksi?
                        
                     
                           b)
                        
                        
                           Mitä arviointiperusteita kansallisten tuomioistuinten olisi käytettävä määrittäessään, onko lihan lihassyyn rakenne muuttunut tämänasteisesti?
                        
                     
         
      (1)  Eläinperäisiä elintarvikkeita koskevista erityisistä hygieniasäännöistä 29.4.2004 annettu Euroopan parlamentin ja neuvoston asetus (EY) N:o 853/2004 (EUVL L 139, s. 55).
   
      (2)  Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22.5.2001 annettu Euroopan parlamentin ja neuvoston asetus (EY) N:o 999/2001 (EYVL L 147, s. 1).
   
      (3)  Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun asetuksen (EY) N:o 999/2001 muuttamisesta 18.12.2006 annettu Euroopan parlamentin ja neuvoston asetus (EY) N:o 1923/2006 (EUVL L 404, s. 1).